**A KÖNYVVIZSGÁLÓ JELENTÉSE**

**A MEGÁLLAPODÁS SZERINT ELVÉGZETT VIZSGÁLATÁNAK TÉNYMEGÁLLAPÍTÁSAIRÓL**

A Nemzeti Agrárgazdasági Kamara (a továbbiakban: „NAK” vagy „Agrárkamara”) kamarai tagjegyzékébe bejegyzett *[gazda/gazdálkodó szervezet vezetősége]* részére

A *[szerződés dátuma]*-n kelt, közöttünk létrejött megbízási szerződésben foglalt feltételeknek megfelelően elvégeztük a*(z) NÉV (CÍM, ADÓSZÁM)* *[gazda/gazdálkodó szervezet vezetősége]* (továbbiakban: „Megbízó”) által az Agárkamara Alapszabályában rögzítettek szerint, az agrárkamarai tagdíjfizetési kötelezettség nettó árbevétel alapjának meghatározásához elkészített és az Agrárkamarához benyújtandó bevételmegosztásnak a célvizsgálatát. Célvizsgálatunk során az *[*Önnel/Önökkel*]* való megállapodás szerinti, lentebb részletezett vizsgálati eljárásokat hajtottuk végre.

**A vizsgálat célja**

A vizsgálati eljárásokat kizárólag azzal a céllal végeztük el, hogy a Megbízó a könyvvizsgálónak a jelen ténymegállapításokról szóló jelentését az Agrárkamara Alapszabályában rögzített módon felhasználhassa az agrárkamarai tagdíjfizetési kötelezettsége kedvezményes nettó árbevétel alapjának a meghatározásához az Agrárkamara felé teljesítendő tagdíjbevallási eljárása során.

**A Megbízó feladata és felelőssége**

A Megbízó feladata és felelőssége az Agrárkamara részére történő kedvezményes tagdíjfizetés nettó árbevétel alapjának meghatározásához szükséges bevételmegosztási kimutatás (a továbbiakban: „bevételmegosztási kimutatás” vagy „Kimutatás”) valós tényeknek megfelelő elkészítése és a Kimutatás alapját képező számviteli alapbizonylatok megfelelő csoportosítása (agrárgazdasági-, illetve nem agrárgazdasági tevékenységből származó bevétellel kapcsolatos bizonylatok elkülönítése). Ennek során a Megbízó köteles figyelemmel lenni az irányadó hatályos jogszabályok és az Agrárkamara Alapszabályában foglalt vonatkozó rendelkezések betartására. A Megbízó köteles a bevételmegosztási kimutatást és a kimutatásnak megfelelően csoportosított formában az egyes alátámasztó bizonylatokat , valamint igény esetén a bizonylatok alapját képező dokumentumokat (szerződés, szállítólevél, teljesítésigazolás, stb.) a könyvvizsgáló rendelkezésére bocsátani. *[Az egyszeres könyvvitelt (pénzforgalmi nyilvántartást) vezető [őstermelő / egyéni vállalkozó] Megbízó feladata és felelőssége továbbá, az értékesítés nettó árbevételéből azon egyéb bevételeket tartalmazó részletező kimutatás elkészítése, valamint az ezeket az egyéb bevételeket alátámasztó bizonylatok (az eszköz értékesítéséről kiállított számla, adás-vételi szerződés, analitikus nyilvántartás és egyedi eszköznyilvántartó kartonok) könyvvizsgáló részére történő bemutatása és átadása, amely bevételek megfelelnek az Agrárkamara Alapszabályának II. G) fejezete 10. pontjában leírtak szerinti egyéb bevétel fogalmának.]*

A Megbízó felelőssége kiterjed az általában elvárható számviteli fegyelem és szabályok betartására és betartatására. E jelentés felhasználásával Megbízó ezen felelősségét elismeri.

**A könyvvizsgáló feladata és felelőssége:**

A mi feladatunk és felelősségünk a Megbízó által elkészített bevételmegosztási kimutatás Megbízóval történt megállapodás szerinti vizsgálata. *[Az egyszeres könyvvitelt (pénzforgalmi nyilvántartást) vezető [őstermelő / egyéni vállalkozó] Megbízó esetén a mi feladatunk és felelősségünk továbbá az Agrárkamara Alapszabályának II. G) fejezete 10. pontjában meghatározott egyéb bevétel összegét tartalmazó, a Megbízó által elkészített kimutatás, valamint az ezeket az egyéb bevételeket alátámasztó bizonylatok (eszköz értékesítésről kiállított számla, adás-vételi szerződés, analitikus nyilvántartás és egyedi eszköznyilvántartó kartonok) Megbízóval történt megállapodás szerinti vizsgálata.]*

***2. számú melléklet***

Megbízásunkat a 4400. témaszámú, a „Megbízás pénzügyi információk megállapodás szerinti vizsgálatának végrehajtására” című Kapcsolódó Szolgáltatásokra Vonatkozó Nemzeti Standard alapján, az Agrárkamara és a Magyar Könyvvizsgálói Kamara által közzétett útmutató (továbbiakban: Útmutató) rendelkezéseire is figyelemmel vállaltuk és végeztük el.

**Az elvégzett vizsgálati eljárások**

Végrehajtottuk azokat a vizsgálati eljárásokat, amelyekben előzőleg a Megbízóval megállapodtunk, és amelyeket az alábbiakban felsoroltunk:

Megkaptuk a Megbízó által elkészített, az Agrárkamara részére történő tagdíjfizetési kötelezettség kedvezményes nettó árbevétel alapjának meghatározásához szükséges bevételmegosztási kimutatást és az ennek megfelelően csoportosított alátámasztó bizonylatokat. A vizsgálatra kiválasztott mintába tartozó bevételi tételek összegét és jellegét összehasonlítottuk az egyes tételek alátámasztó bizonylataiban szereplő összegekkel és a tétel jellegére vonatkozó adatokkal, az alábbi tételes ellenőrzések elvégzése céljából.

1*. Vizsgálati eljárások a nem agrárgazdasági tevékenységből származó bevételekkel kapcsolatban:*

*(****80 millió forint árbevétel megosztási alapig, amennyiben a tételek, bizonylatok száma nem haladja meg az 50 db-ot)****:* Tételesen ellenőriztük a Megbízó Kimutatásában a nem agrárgazdasági tevékenységből származó bevételek közé sorolt összes tétel besorolásának a helytállóságát az alátámasztó bizonylatok alapján.

*(****80 millió forint árbevétel megosztási alapig, amennyiben a tételek, bizonylatok száma meghaladja az 50 db-ot, de nem haladja meg a 100 db-ot)****:* Tételesen ellenőriztük a Megbízó Kimutatásában a nem agrárgazdasági tevékenységből származó bevételek közé sorolt, véletlenszerűen kiválasztott 50 db tétel besorolásának a helytállóságát az alátámasztó bizonylatok alapján.

*(****80 millió forint árbevétel megosztási alapig, amennyiben a tételek, bizonylatok száma meghaladja a 100 db-ot)****:* Tételesen ellenőriztük a Megbízó Kimutatásában a nem agrárgazdasági tevékenységből származó bevételek közé sorolt tételek véletlenszerűen kiválasztott 50 %-a, de legfeljebb 100 db tétel besorolásának a helytállóságát az alátámasztó bizonylatok alapján.

***(80 millió forint árbevétel megosztási alap felett, amennyiben a tételek, bizonylatok száma nem haladja meg az 1000 db-ot):*** Tételesen ellenőriztük a Megbízó Kimutatásában a nem agrárgazdasági tevékenységből származó bevételek közé sorolt tételek véletlenszerűen kiválasztott 10 %-a, de legalább 50 db tétel besorolásának helytállóságát az alátámasztó bizonylatok alapján. Az 1.000.000.-Ft fölötti tételek 100%-át megvizsgáltuk, amennyiben ezek darabszáma nem haladta meg a mintaszám 80%-át. Ha az 1.000.000.-Ft fölötti tételek darabszáma meghaladta a mintaszám 80%-át vagy egyezett azzal, akkor a mintaszám 80%-ának megfelelő darabszámot vizsgáltunk meg ezekből.

***(80 millió forint árbevétel megosztási alap felett, amennyiben a tételek, bizonylatok száma meghaladja az 1000 db-ot):*** Tételesen ellenőriztük a Megbízó Kimutatásában a nem agrárgazdasági tevékenységből származó bevételek közé sorolt tételek közül véletlenszerűen kiválasztott 100 db tétel besorolásának a helytállóságát az alátámasztó bizonylatok alapján. Az 1.000.000.-Ft fölötti tételek 100%-át megvizsgáltuk, amennyiben az ilyen tételek darabszáma nem haladta meg a mintaszám 80%-át (azaz 80 db-ot). Ha az 1.000.000.-Ft fölötti tételek darabszáma meghaladta a 80 db-ot, akkor legfeljebb 80 db-ot vizsgáltunk meg ezekből.

A besorolás helytállóságának vizsgálata az ellenőrzött bizonylatban megjelölt értékesített termék, nyújtott szolgáltatás és az Útmutatóban – a 2012. évi CXXVI. törvény 1.-2. számú melléklete alapján - TEÁOR/ÖVTJ megjelöléssel felsorolt agrárgazdasági tevékenységek egybevetésével történt, azzal, hogy amennyiben az elsődleges bizonylatban szereplő adatokból a besorolás helyessége nem volt egyértelműen megállapítható, úgy a bizonylattal érintett tevékenység jellegének megállapítására a bizonylat alapját képező egyéb dokumentum (szerződés, szállítólevél, teljesítésigazolás, stb.) vizsgálatával került sor.

*2. Vizsgálati eljárások az egyszeres könyvvitelt (pénzforgalmi nyilvántartást) vezető [őstermelő / egyéni vállalkozó] egyes, az Agrárkamara Alapszabályában meghatározott tevékenységéből származó egyéb bevételekkel kapcsolatban:*

*[Az egyszeres könyvvitelt (pénzforgalmi nyilvántartást) vezető [őstermelő / egyéni vállalkozó] Megbízótól megkaptuk az Agrárkamara Alapszabályának II. G) fejezete 10. pontjában meghatározott egyéb bevételek összegét tartalmazó kimutatást, valamint az ezeket az egyéb bevételeket alátámasztó bizonylatok (eszközértékesítésről kiállított számla, adás-vételi szerződés, analitikus nyilvántartás és egyedi eszköznyilvántartó kartonok) teljes körét. Az átadott nyilvántartások és bizonylatok teljes körűségéről a Megbízó teljességi nyilatkozatban nyilatkozott. Az előzőek szerinti egyéb bevételek közé sorolt tételek mindegyikét egyeztettük a Megbízótól kapott, az adott értékesítéshez kapcsolódó bizonylathoz, adás-vételi szerződéshez, analitikus nyilvántartáshoz és egyedi eszköznyilvántartó kartonhoz, az azokban szereplő összegekkel való egyezőség megállapítása céljából.*

**Ténymegállapításainkról az alábbiakban teszünk jelentést:**

1. A vizsgált mintába tartozó tételek besorolása tekintetében megállapított tények:

*A) Ténymegállapítások a nem agrárgazdasági tevékenységből származó bevételekkel kapcsolatban:*

[Nem találtunk eltérést az *x* db tételből álló megvizsgált mintában.]

VAGY

[A vizsgálatra kiválasztott *x* db bizonylat közül *xxx* db bizonylat, összesen *yyy* értékben tévesen került besorolásra a nem agrárgazdasági tevékenységből származó bevétellel kapcsolatos bizonylatok közé.]

Az azonosított hibák részletes leírása:

*[Szöveges leírás a megállapított hibákról, azok jellegéről és összegéről, ha azok nem kerültek kijavításra a Kimutatásban.]*

*B) Ténymegállapítások az egyszeres könyvvitelt (pénzforgalmi nyilvántartást) vezető [őstermelő / az egyéni vállalkozó] egyes, az Agrárkamara Alapszabályában meghatározott tevékenységéből származó egyéb bevételekkel kapcsolatban:*

[Nem találtunk eltérést az *x* db tételből álló megvizsgált sokaságban.]

VAGY

[A vizsgált *x* db bizonylat közül *xxx* db bizonylat, összesen *yyy* értékben tévesen került besorolásra az egyéb bevétellel kapcsolatos bizonylatok közé.

Az azonosított hibák részletes leírása:

*[Szöveges leírás a megállapított hibákról, azok jellegéről és összegéről, ha azok nem kerültek kijavításra a kimutatásban.]*

2. A Megbízó által elkészített bevételmegosztási kimutatás fő számai 2018. évi árbevétele vonatkozásában a következők:

1. **Árbevétel megosztási alap**: …………..eFt,
2. **Agrárgazdasági tevékenységből származó nettó árbevétel: …………….. eFt**
3. **Agrárgazdasági tevékenységből származó nettó árbevétel az árbevétel megosztási alap százalékában**: ……………%.
4. ***[Az egyszeres könyvvitelt (pénzforgalmi nyilvántartást) vezető [őstermelő / az egyéni vállalkozó] Megbízónál az Agrárkamara Alapszabályának II. G) fejezete 10. pontjában meghatározott egyéb bevételek összege: ………….. eFt]***

**A megállapodás szerinti vizsgálat eredendő korlátai**

Az elvégzett vizsgálat a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény 3. § (2) bekezdése szerinti, jogszabályi kötelezettségen alapuló könyvvizsgálói tevékenységen kívüli egyéb szakmai szolgáltatás, amely a Nemzeti Könyvvizsgálati Standardok vagy a Nemzeti Átvilágítási Megbízásokra Vonatkozó Standardok alapján nem minősül könyvvizsgálatnak vagy átvilágításnak, és mint ilyen, a Megbízó által elkészített, az agrárkamarai tagdíjfizetés alapjának meghatározásához szükséges bevételmegosztásról semmilyen bizonyosságot nem szolgáltat. Lehetséges, hogy amennyiben további eljárásokat végeztünk volna el, vagy ha a Megbízó általános célú pénzügyi kimutatásainak a Nemzeti Könyvvizsgálati Standardok szerinti könyvvizsgálatát vagy a Nemzeti Átvilágítási Megbízásokra Vonatkozó Standardok szerinti átvilágítását hajtottuk volna végre, akkor más tények is a tudomásunkra juthattak volna, amelyekről a Megbízónak jelentést tettünk volna.

**A jelentés felhasználásának korlátozása**

Jelentésünk kizárólag az e jelentés „A vizsgálat célja” című szakaszában ismertetett célra és a Megbízó tájékoztatására készült, és az ott leírtaktól eltérő semmilyen más célra nem használható fel, illetve más feleknek nem adható át. Ez a jelentés kizárólag a fentiekben pontosan meghatározott tételekre vonatkozik, és nem terjed ki a Megbízó pénzügyi kimutatásainak egészére.

Keltezés

Könyvvizsgáló (cég)

Cím

Kamarai nyilvántartási szám